SRICHA งานหด กำไร Q2 ลดกว่า 50% แต่ยังมีปันผล 1 บ./หุ้น XD 26 ส.ค.นี้
SRICHA เผยกำไรไตรมาส 2/58 ลดลงกว่า 50% หลังรายได้จากการก่อสร้างลดลง ขณะที่งวดครึ่งปีแรกกำไรลดลง 42%
13 ส.ค. 2558

บริษัท ศรีราชาคอนสตรัคชั่น จำกัด (มหาชน) หรือ SRICHA รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 143.39 ล้านบาท หรือมีกำไรสุทธิ 0.46 บาทต่อหุ้น ลดลง 50.74% จากช่วงเดียวกันของปีก่อนที่มีกำไรสุทธิ 291.13 ล้านบาท หรือมีกำไรสุทธิ 0.95 บาทต่อหุ้น
ขณะที่ผลการดำเนินงานช่วง 6 เดือนแรก มีกำไรสุทธิ 240.91 ล้านบาท หรือมีกำไรสุทธิ 0.78 บาทต่อหุ้น ลดลง 42.44% จากช่วงเดียวกันของปีก่อนที่มีกำไรสุทธิ 418.52 ล้านบาท หรือมีกำไรสุทธิ 1.37 บาทต่อ
 
ทั้งนี้ กำไรในไตรมาสดังกล่าวที่ลดลง เนื่องจากรายได้จากการก่อสร้างลดลง ขณะที่มีบางโครงการแล้วเสร็จในปี 2557 ส่งผลให้กำไรสุทธิลดลงตามส่วน พร้อมกันนี้ได้ประกาศจ่ายปันผลจากกำไรสะสมเป็นเงินสดอัตรา 1.00 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 26 ส.ค.58 โดยกำหนดจ่ายเงินปันผล 11 ก.ย.58